Mytisjtsji

Mytisjtsji (russisk: Мыти́щи) er en by i Moskva oblast i Russland. Den ligger 20 kilometer nordøst for Moskva, ved elva Jauza og jernbanen Moskva – Jaroslavl. Byen hadde 389 innbyggere i 1852. Byen er områdets største senter for industri (spesielt maskinbygging og våpenindustri) og utdanning. Den fikk innvilget bystatus i 1925. Mytisjtsji er berømt for sin akvedukt, bygget på 1700-tallet etter ordre fra Katarina II. Det var den første vannledningen som ble bygget i Russland, for å forsyne Kreml med rent vann. Bosetningen Mytisjtsji har vært kjent siden 1460, siden 1800-tallet som Bolsjije Mytisjtsji (russisk: Большие Мытищи). Landsbyens historie er nært knyttet til Jauzskij-havna. Mytisjtsji var et viktig sted på skipsruten. På dette stedet ble handelsskipene dratt på hjul, ruller, eller meier, fra elva Jauza og over til elva Kljazma. Handelsmennene måtte betale en avgift for dette, og bosetningen fikk navn etter denne avgiften, som ble kalt myt (russisk: мыт). På midten av 1800-tallet var innbyggertallet i landsbyen 389. Referanser Eksterne lenker (ru) Offisielt nettsted (en) Mytishchi – kategori av bilder, video eller lyd på Commons Uoffisielt nettsted for Mytisjtsji Arkivert 11. juli 2008 hos Wayback Machine.